ประชาชนทั้งจากกรุงเทพมหานครและต่างจังหวัด ใช้เวลาช่วงวัดหยุดราชการ ร่วมชมนิทรรศการเนื่องจากกิจกรรมวันพ่อแห่งชาติ
ประชาชนทั้งจากกรุงเทพมหานครและต่างจังหวัดใช้เวลาช่วงวัดหยุดราชการ ร่วมชมนิทรรศการเนื่องจากกิจกรรมวันพ่อแห่งชาติการจัดกิจกรรมวันพ่อแห่งชาติ ประจำปี 2562 ท้องสนามหลวง ตลอดทั้งวันที่ผ่านมา มีประชาชนทั้งจากกรุงเทพมหานครและที่เดินทางมาจากต่างจังหวัดที่ทราบข่าวการจัดงานเดินทางมาร่วมชมงานจำนวนมาก ท่ามกลางอากาศที่เย็นสบาย โดยทางรัฐบาลและหน่วยงานที่เกี่ยวข้อง มีการจัดกิจกรรมที่น่าสนใจและหลากหลายจำนวนมาก เช่น นิทรรศการ “ปณิธานความดี...มีแล้วแบ่งปัน” เป็นการแสดงกิจกรรม CSR โดยนำกิจกรรมของหน่วยงานภาครัฐและภาคเอกชนที่ได้น้อมนำหลักปรัชญาของเศรษฐกิจพอเพียงและศาสตร์พระราชามาสืบสาน รักษา ต่อยอด เพื่อเผยแพร่องค์ความรู้หลักปรัชญาของเศรษฐกิจพอเพียงและศาสตร์พระราชาให้ประชาชนได้รับรู้อย่างกว้างขวาง การบริการประชาชน เช่น การฝึกอาชีพ บริการซ่อมเครื่องใช้ไฟฟ้า นวดแผนไทย การแจกจ่ายกล้าไม้ การออกหน่วยบริการทำบัตรประจำตัวประชาชนเคลื่อนที่ การให้คำปรึกษาและช่วยเหลือประชาชนด้านการทะเบียนและสัญชาติ บริการให้คำปรึกษาด้านกฎหมาย การจัดนิทรรศการ “ชุมชนต้นแบบแห่งความดี...วิถีไทยในแบบพ่อ” เป็นการแสดงวิถีชีวิตของชุมชนที่ได้นำแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาใช้ในชุมชนจนประสบความสำเร็จเป็นต้นแบบให้แก่ชุมชนอื่นๆ แบ่งเป็น 4 ภาค นิทรรศการและการออกร้านจำหน่ายสินค้าจากมูลนิธิ Miracle of Life ในทูลกระหม่อมหญิงอุบลรัตนราชกัญญา สิริวัฒนาพรรณวดี การออกร้านจำหน่ายอาหารและสินค้าแก่ประชาชน และการแสดงประติมากรรม เช่น ยักษ์วัดโพธิ์ ยักษ์วัดแจ้ง ท้าวจตุโลกบาล 4 ทิศ และการแสดงน้ำพุที่สวยงามงานวันพ่อแห่งชาติ ประจำปี 2562 จัดขึ้นระหว่างวันนี้  ถึงวันที่ 14 ธันวาคม 2562 ณ ท้องสนามหลวง กำหนดเวลาการเข้าชม วันจันทร์ถึงวันพฤหัสบดี เปิดให้เข้าชมตั้งแต่เวลา 10.00 น.– 20.00 น. , วันศุกร์ เสาร์ อาทิตย์ วันหยุดนักขัตฤกษ์ และวันที่ 12 ธันวาคม 2562 เปิดให้เข้าชมตั้งแต่เวลา 10.00 น.– 21.00 น.